Yasin Malik Convicted: কুখ্যাত জঙ্গি ইয়াসিন মালিক দোষী সাব্যস্ত, সাজা ঘোষণা ২৫ মে

কলকাতা টিভি ওয়েব ডেস্ক: কুখ্যাত জঙ্গি-মদতদাতা তথা কাশ্মীরি বিচ্ছিন্নতাবাদী নেতা ইয়াসিন মালিক (Yasin Malik) দোষী (Convicts) সাব্যস্ত। বৃহস্পতিবার দিল্লির বিশেষ এনআইএ আদালত (NIA Court) তাঁকে দোষী সাব্যস্ত করে। ২৫ মে সাজা ঘোষণা (Quantum of Sentence)। জম্মু-কাশ্মীরে (Jammu & Kashmir) জঙ্গি কার্যকলাপে আর্থিক মদত (Terror funding) দেওয়ার অপরাধে তাঁকে দোষী সাব্যস্ত করে বিশেষ আদালত।

আরও পড়ুন: Mamata Banerjee: কেউ দলের ঊর্ধ্বে নন, বাম আমলে চিরকুট দিয়ে চাকরি হত: মমতা

সংবাদমাধ্যম সূত্রে জানা গিয়েছে, মালিককে আগামী শুনানির আগে তাঁর সম্পত্তি সংক্রান্ত হিসাব হলফনামা আকারে জমা দিতে হবে। এনআইএ জানিয়েছে, তারাও পরবর্তী দিনে মালিকের সম্পত্তির পরিমাণ আদালতকে জানাবে। গত ১০ মে মহম্মদ ইয়াসিন মালিক তাঁর বিরুদ্ধে সব অভিযোগ মেনে নেন। মালিকের বিরুদ্ধে ইউএপিএ’তে (UAPA) মামলা চলছিল। এছাড়াও কাশ্মীরে জঙ্গি কার্যকলাপে অর্থ সাহায্যের মতো গুরুতর অভিযোগে মামলা চলছিল এনআইএ বিশেষ আদালতে।

কাশ্মীর উপত্যকায় ২০১৭ সালে জঙ্গি ও বিচ্ছিন্নতাবাদী আন্দোলনে প্রত্যক্ষ মদত দিয়েছিলেন মালিক। এর আগের শুনানির দিনই মালিক সিদ্ধান্ত নিয়েছিলেন যে, এই মামলায় তিনি আর লড়াই করবেন না। মালিকের বিরুদ্ধে জঙ্গিপনা, জঙ্গিপনার জন্য অর্থ সংগ্রহ, জঙ্গি ষড়যন্ত্র, সন্ত্রাসবাদী সংগঠনের সদস্য হওয়া, অপরাধমূলক ষড়যন্ত্রের মামলা চলছিল।